เอเชียบวกยกแผง รับ “ทรัมป์” จ่อเปิดเศรษฐกิจอีกครั้ง หลัง “โควิด-19” เริ่มผ่อนคลาย
เอเชียบวกยกแผง รับ "ทรัมป์" จ่อเปิดเศรษฐกิจอีกครั้ง หลัง "โควิด-19" เริ่มผ่อนคลาย
เอเชียบวกยกแผง รับ "ทรัมป์" จ่อเปิดเศรษฐกิจอีกครั้ง หลัง "โควิด-19" เริ่มผ่อนคลาย
17 เม.ย. 2563

ตลาดหุ้นเอเชียปรับตัวเพิ่มขึ้นในเช้าวันนี้ ตามทิศทางดัชนีดาวโจนส์ตลาดหุ้นนิวยอร์ก ขานรับข่าวรัฐบาลสหรัฐจะประกาศเปิดเศรษฐกิจในไม่ช้านี้ โดยคาดว่าบางรัฐสามารถเปิดเศรษฐกิจก่อนเส้นตายวันที่ 1 พ.ค.
ดัชนี NIKKEI 225 ตลาดหุ้นญี่ปุ่นเปิดวันนี้ที่ 19,575.85 จุด เพิ่มขึ้น 285.65 จุด, +1.48%
ดัชนี SSE Composite ตลาดหุ้นจีนเปิดวันนี้ที่ 2,835.56 จุด เพิ่มขึ้น 15.62 จุด, +0.55%
ดัชนี HSI ตลาดหุ้นฮ่องกงเปิดวันนี้ที่ 24,457.83 จุด เพิ่มขึ้น 451.38 จุด, +1.88%
ดัชนี TAIEX ตลาดหุ้นไต้หวันเปิดวันนี้ที่ 10,554.55 จุด เพิ่มขึ้น 179.07 จุด, +1.73%
ดัชนี KOSPI ตลาดหุ้นเกาหลีใต้เปิดวันนี้ที่ 1,893.31 จุด เพิ่มขึ้น 36.24 จุด, +1.95%
ดัชนี FTSE STI ตลาดหุ้นสิงคโปร์เปิดวันนี้ที่ 2,661.28 จุด เพิ่มขึ้น 49.03 จุด, +1.88% ดั
ชนี FBMKLCI ตลาดหุ้นมาเลเซียเปิดวันนี้ที่ 1,395.55 จุด เพิ่มขึ้น 9.02 จุด, +0.65%
โดยสื่อต่างประเทศหลายแห่งซึ่งรวมถึงสำนักข่าว CNN และ CNBC รายงานว่า ประธานาธิบดีโดนัลด์ ทรัมป์ ได้เปิดเผยแนวทางใหม่ซึ่งจะกำหนดเงื่อนไขในการเริ่มผ่อนคลายมาตรการเว้นระยะห่างทางสังคมในรัฐที่มีรายงานการติดเชื้อไวรัสโควิด-19 ชะลอตัวลง หลังจากที่รัฐต่างๆ ทั่วสหรัฐได้ใช้มาตรการล็อกดาวน์อย่างเข้มงวดในช่วงที่ผ่านมา เพื่อควบคุมการแพร่ระบาดของไวรัสโควิด-19
ทั้งนี้ แผนการดังกล่าวซึ่งมีความยาว 18 หน้า ซึ่งมีชื่อว่า “Opening Up America Again” ได้ระบุว่า หลายพื้นที่ในสหรัฐมีความจำเป็นต้องให้พนักงานเริ่มกลับเข้าทำงาน แต่ผู้ว่าการของแต่ละรัฐ จะเป็นผู้ตัดสินใจขั้นสุดท้ายในการยกเลิกมาตรการที่เข้มงวด
“เราต้องการเปิดเศรษฐกิจอีกครั้งโดยเร็วที่สุด และเรื่องนี้กำลังจะเกิดขึ้น” ปธน.ทรัมป์กล่าวกับผู้สื่อข่าวหลังจากเปิดเผยแนวทางดังกล่าว
โดยรายงานระบุว่า แผนการดังกล่าวจะแบ่งออกเป็น 3 ระยะ โดยมีเป้าหมายที่จะให้แนวทางในการผ่อนคลายกฎระเบียบที่เคยนำมาใช้อย่างเข้มงวดกับภาคธุรกิจและประชาชน
อย่างไรก็ดี แผนการดังกล่าวยังไม่ได้ระบุวันเวลาที่ชัดเจนว่าจะสามารถเปิดเศรษฐกิจสหรัฐได้อีกครั้งเมื่อใด แม้ปธน.ทรัมป์เปิดเผยเมื่อต้นสัปดาห์นี้ว่า บางรัฐอาจสามารถเปิดเศรษฐกิจได้ก่อนเดือนพ.ค.นี้ก็ตาม